Suchinthana/ta-wikipedia huggingface dataset:
செவ்வாற்று கட்டுவிரியன்

செவ்வாற்று கட்டுவிரியன் (Red River krait) எனப் பொதுவாக அழைக்கப்படும் பங்காரசு சுலோவின்சுகி, எலாபிடே குடும்பத்தைச் சேர்ந்த ஒரு நச்சுப் பாம்பு ஆகும். இந்தச் சிற்றினம் தென்கிழக்கு ஆசிய பெருநிலத்திலும் நோர்வேயிலும் காணப்படுகின்றது.

வகைப்பாட்டியல் 
2005ஆம் ஆண்டு, உல்ரிச் குச்சும் அவருடன் பணியாற்றுபவர்களும் இந்தச் சிற்றினத்தை வகைப்படுத்தினர். இச்சிற்றினத்திற்கு, 38 வயதில் விரியன் பாம்புக் கடியால் இறந்த அமெரிக்க ஊர்வனவியலாளர் ஜோசப் புருனோ சுலோவின்சுகியின் நினைவாக, சுலோவின்சுகி என்று பெயரிடப்பட்டது.

விளக்கம் 
ப. சுலோவின்சுகியின் உடலிலும் வால் பகுதியிலும் மாறி மாறிப் பரந்த கருப்பு வளையங்களையும் குறுகிய வெள்ளை வளையங்களையும் காணலாம். முதுகெலும்புச் செதில்கள் நடுப்பகுதியில் 15 வரிசைகளில் அமைக்கப்பட்டுள்ளன. முதுகெலும்பு வரிசையில் உள்ள முதுகெலும்புச் செதில்கள் விரிவடைந்து அறுகோணமாக உள்ளன. வாலடிச் செதில்கள் பிரிக்கப்பட்டுள்ளன.

பரவலும் வாழிடமும் 
ப. சுலோவின்சுகி தற்போது வியட்நாம், வடகிழக்கு தாய்லாந்து, லாவோஸ் ஆகிய நாடுகளில் காணப்படுகிறது. ப. சுலோவின்சுகி காடுகளில் விரும்பி வாழ்கிறது. இது 400-700 மீ (ID2) உயரப் பகுதிகளில் காணப்படுகிறது.

இனப்பெருக்கம் 
ப. சுலோவின்சுகி முட்டையிட்டு இனப்பெருக்கம் செய்யக்கூடியது.

மேற்கோள்கள்

மேலும் வாசிக்க 

 Kharin, Vladimir E.; Orlov, Nikolai L.; Ananjeva, Natalia B. (2011). "New Records and Redescription of Rare and Little-Known Elapid Snake Bungarus slowinskii (Serpentes: Elapidae: Bungarinae)". Russian Journal of Herpetology 18 (4): 284–294.

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பாம்புகள்
கங்காபூர் சட்டமன்றத் தொகுதி

கங்காபூர் சட்டமன்றத் தொகுதி (Gangapur, Maharashtra Assembly constituency) என்பது மகாராட்டிரா சட்டமன்றத் தொகுதிகளில் ஒன்றாகும். இது அவுரங்காபாத் மாவட்டத்தில் அமைந்துள்ளன.

சட்டப்பேரவை உறுப்பினர்கள்

தேர்தல் முடிவுகள்

2024

2019

மேற்கோள்கள் 

மகாராட்டிர அரசியல்
அவுரங்காபாத் மாவட்டம், மகாராட்டிரம்
மகாராட்டிர சட்டமன்றத் தொகுதிகள்
பாத்ரி சட்டமன்றத் தொகுதி

பாத்ரி சட்டமன்றத் தொகுதி (Pathri Assembly constituency) என்பது என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத்  தொகுதிகளில் ஒன்றாகும். இத்தொகுதியானது, பர்பணி மாவட்டத்தில் அமைந்துள்ள நான்கு தொகுதிகளில் ஒன்றாகும். பாத்ரி, பர்பணி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

சட்டமன்ற உறுப்பினர்கள்

தேர்தல் முடிவுகள்

2024

மேற்கோள்கள்

வெளி இணைப்புகள்
இந்திய தேர்தல் ஆணையம்

மகாராட்டிர சட்டமன்றத் தொகுதிகள்
பர்தூர் சட்டமன்றத் தொகுதி

பர்தூர் சட்டமன்றத் தொகுதி (Partur Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும்.  இத்தொகுதியானது, பர்பணி மக்களவைத் தொகுதிக்கு உட்பட்டதாகும். பர்தூர் தொகுதியானது, ஜால்னா மாவட்டத்தில் உள்ளது.

சட்டமன்ற உறுப்பினர்கள்

தேர்தல் முடிவுகள்

2024

ஐதராபாத் சட்டமன்றம்

பம்பாய் மாநில சட்டமன்றம்

வெளி இணைப்புகள்
இந்திய தேர்தல் ஆணையம்

மேற்கோள்கள்
 மகாராட்டிர சட்டமன்றத் தொகுதிகள்
மகாராட்டிர அரசியல்
இந்தியப் பெருங்கடல் புவிவடிவத் தாழ்வு

இந்தியப் பெருங்கடல் புவிவடிவத் தாழ்வு (Indian Ocean Geoid Low, IOGL) என்பது இந்தியப் பெருங்கடலில் உள்ள ஈர்ப்பு விசை ஒழுங்கின்மை அல்லது ஈர்ப்புத் துளை ஆகும். இந்தியத் துணைக்கண்டத்தின் தெற்கே அமைந்துள்ள புவியின் புவிவடிவத்தில் உள்ள ஒரு வட்டப் பகுதி, பூமியின் மிகப்பெரிய ஈர்ப்பு ஒழுங்கின்மை ஆகும். இது கடல் மட்டத்தில் சுமார் 3 மில்லியன் கிமீ2 (1.2 மில்லியன் சதுர மைல்) பரப்பளவைக் கொண்டிருக்கும், கிட்டத்தட்ட இந்தியாவின் அளவு கொண்ட ஒரு தாழ்வு மண்டலமாக உருவாகிறது. இது 1948 ஆம் ஆண்டில் டச்சு புவி இயற்பியலாளர் பெலிக்சு ஆண்ட்ரீசு வெனிங் மெய்னெசு என்பவரால் கப்பலின் ஈர்ப்பு விசையின் ஆய்வு மூலமாகக் கண்டுபிடிக்கப்பட்டது. ஆனாலும், இது மே 2023 வரை ஒரு மர்மமாகவே இருந்தது. வலுக்குறைந்த உள்ளூர் ஈர்ப்பு விசை கணினி உருவகப்படுத்துதல்களாலும் நில அதிர்வுத் தரவுகளைப் பயன்படுத்தியும் அனுபவபூர்வமாக விளக்கப்பட்டது.

அமைவிடம், பண்புகள், உருவாக்கம் 
இந்தப் புவியீர்ப்பு ஒழுங்கின்மை, அல்லது ஈர்ப்புத் துளை, இலங்கை, மற்றும் இந்தியாவின் பெருநிலப்பரப்பின் தென்முனையில் உள்ள கன்னியாகுமரியின் தென்மேற்கிலும், ஆப்பிரிக்காவின் கொம்புக்குக் கிழக்கேயும் மையமாகக் கொண்டுள்ளது. வலுக்குறைந்த உள்ளூர் ஈர்ப்பு விசையின் காரணமாக, இந்தியப் பெருங்கடலில் அலைகள், நீரோட்டங்கள் போன்ற சிறிய விளைவுகள் இல்லாவிட்டால், இந்த ஈர்ப்புத் துளையில் உள்ள கடல் மட்டமானது உலகளாவிய சராசரி கடல் மட்டத்தை விட (நோக்கீட்டு நீள்கோளம்) 106 மீட்டர் (348 அடி) வரை குறைவாக இருக்கும்.

மில்லியன் கணக்கான ஆண்டுகளாகச் செயல்படும் தட்டுப் புவிப்பொறைக் கட்டமைப்பின் அடிப்படையில், "ஈர்ப்புத் துளை" என்பது இந்தியாவிற்கும் நடு ஆசியாவிற்கும் இடையிலான குறுகலான இடைவெளியில் மிகவும் பழமையான தேத்திசுப் பெருங்கடலின் மூழ்கிய தளத்தின் துண்டுகளால் ஏற்பட்டதாக நம்பப்படுகிறது, ஏனெனில் மூழ்கும் துண்டுகள் பூமியின் உட்புறத்தில் இருந்து குறைந்த அடர்த்தி கொண்ட சூடான கற்குழம்பின் மூடக புளூம்களால் ஈடுசெய்யப்பட்டன. இந்த குறைந்த அடர்த்தியின் காரணமாக, ஈர்ப்புத் துளைப் பகுதியில் உள்ள ஈர்ப்பு விசை இயல்பை விட சுமார் 50 mgal (0.005%) வலுக்குறைவாக உள்ளது, இது பூமியின் மிகப்பெரிய புவியீர்ப்பு ஒழுங்கின்மை ஆகும். ஈர்ப்புத் துளையானது ஏறத்தாழ 20 மில்லியன் ஆண்டுகளுக்கு முன்பு உருவானதாக நம்பப்படுகிறது.

மேற்கோள்கள்

மேலும் படிக்க
 Ghosh, A., Thyagarajulu, G., Steinberger, B. (2017). "The importance of upper mantle heterogeneity in generating the Indian Ocean geoid low". Geophysical Research Letters, 44, doi:10.1002/2017GL075392.
 Singh, S., Agrawal, S., Ghosh, A. (2017). "Understanding deep earth dynamics: A numerical modelling approach". Current Science (Invited Review), 112, 1463–1473.
 Ghosh, A., Holt, W. E. (2012). "Plate Motions and Stresses from Global Dynamic Models". Science, 335, 839–843.

இந்தியப் பெருங்கடலின் நிலவியல்
கடல் மட்டம்
பிரசாந்த் பாம்ப்

பிரசாந்த் பன்சிலால் பாம்ப் (Prashant Bamb) என்பவர் ஓர் இந்திய அரசியல்வாதியும் மகாராட்டிர சட்டமன்ற உறுப்பினரும் ஆவார். இவர் பாரதிய ஜனதா கட்சியினை சார்ந்தவர். இவர் மகாராட்டிர சட்டமன்ற உறுப்பினராக நான்கு முறை தேர்ந்தெடுக்கப்பட்டார். இவர் கங்காபூர், சட்டமன்றத் தொகுதியின் தற்போதைய சட்டமன்ற உறுப்பினர் ஆவார்.

வகித்த பதவி 

 சட்டமன்ற உறுப்பினர்-மகாராட்டிர சட்டப்பேரவை

அலுவலல் 
2009-மகாராட்டிர சட்டப்பேரவை உறுப்பினர் - சுயேச்சையாகத் தேர்ந்தெடுக்கப்பட்டார் (1வது முறை) 

2014-மகாராட்டிர சட்டப்பேரவைக்கு உறுப்பினராக மீண்டும் தேர்ந்தெடுக்கப்பட்டார் (பாஜக) 

2019-மகாராட்டிர சட்டப்பேரவைக்கு 3வது முறையாகத் தேர்ந்தெடுக்கப்பட்டார் 

2024-மகாராட்டிர சட்டப்பேரவைக்கு நான்காவது முறையாகத் தேர்ந்தெடுக்கப்பட்டார்

மேற்கோள்கள் 

1972 பிறப்புகள்
வாழும் நபர்கள்
மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
மகாராட்டிர சட்டமன்ற உறுப்பினர்கள்
பிராட்மேன் பகுதி 34

பிராட்மேன் பகுதி 34 (Brodmann area 34) என்பது மனித மூளையின் ஒரு பகுதியாகும்.

இது என்டோர்கினல் பகுதியில் ஓரிடமாகவும், மூளைப் படுகையின் மேற்பகுதியாகவும் விவரிக்கப்பட்டுள்ளது.

மூளை ஏற்றமேடு மற்றும் பெருமூளை புறணிப் பகுதிகளுக்கு இடையேயான முக்கிய இடைமுகமாக என்டோர்கினல் பகுதி உள்ளது. மேலும் இது நினைவகம், வழிசெலுத்தல் மற்றும் நேரத்தின் புலனுணர்வு ஆகியவற்றில் ஈடுபட்டுள்ளது. பிராட்மேன் பகுதி 34-இன் அழிவு பக்க முகர்வுணர்வு இழப்பினை ஏற்படுத்துகிறது.

மேலும் காண்க 

 பிராட்மேன் பகுதி

மேற்கோள்கள் 

மூளை
கந்தோலி இராச்சியம்

கந்தோலி இராச்சியம் (ஆங்கிலம்: Kantoli; Kantoli Kingdom; மலாய்: Kantoli; இந்தோனேசிய மொழி: Kerajaan Kandali) என்பது கிபி 5-ஆம் நூற்றாண்டில் இந்தோனேசியா, தெற்கு சுமாத்திராவில் ஜம்பிக்கும் பாலெம்பாங்கிற்கும் இடையில் அமைந்து இருந்ததாகக் கருதப்படும் ஒரு பண்டைய இந்திய மய இராச்சியமாகும்.  

இந்த அரசமைப்புக்கு சமசுகிருத மொழியில் குந்தாலா (Kuntala) என்று பெயர். சீன வரலாற்றுப் பதிவுகள், சன்போட்சி (Sanfotsi) எனும் அரசு முன்பு கந்தோலி (Kantoli) என அழைக்கப்பட்டதாகக் குறிப்பிடுகின்றன. 

மேலும் கந்தோலி இராச்சியத்தின் அமைவிடமும் ஒரு முக்கிய பங்கு வகிக்கிறது. அதுவே வரலாற்று ஆசிரியர்களுக்கு, கந்தோலியை சிறீ விஜய பேரரசின் முன்னோடியாகக் கருத வழிவகுத்தது.

சீன வரலாற்றுப் பதிவுகள், சிறீ விஜய பேரரசை  சன்போட்சி என்று குறிப்பிடுகின்றன.

பொது

தென் சீனாவில் லியூ சோங் வம்சாவளி ஆட்சியின் போது, ​​கந்தோலி இராச்சியம் தன்னுடைய தூதர்கள் பலரைச் சீனாவிற்கு அனுப்பியது. இரு இராச்சியங்களுக்கும் இடையே வணிகத் தொடர்புகள் ஏற்படுத்தப்பட்டன. இவை கந்தோலிக்கு பெரும் செல்வத்தை வழங்கின. அந்த வகையில் கந்தோலி இராச்சியம், சீனாவைப் பெரிதும் நம்பி இருந்தது.

தென் சீனாவை சுயி அரச மரபினர் கைப்பற்றியதன் மூலம், புதிய ஆட்சியாளரின் சிக்கன நடவடிக்கையால் கந்தோலி இராச்சியத்தின் வணிகம் பெரிதளவு குறைந்தது.

கந்தோலி அரசர் வாரணரேந்திரா

454-ஆம் ஆண்டு; மற்றும் 464-ஆம் ஆண்டுகளுக்கு இடைப்பட்ட காலத்தில் கந்தோலி இராச்சியத்தின் அரசர் செரி வாரணரேந்திரா (Sri Varanarendra), இந்து ருத்ரா (Hindu Rudra) எனும் அன்பளிப்பை சீனாவிற்கு தம் தூதர்கள் மூலமாக அனுப்பினார். 

பின்னர் அவருடைய மகன் விஜயவர்மன் (Vijayavarman) என்பவரும் 519-இல் அன்பளிப்புகளைச் செய்துள்ளார்.

முடிவு

7-ஆம் நூற்றாண்டில் இந்த இராச்சியம் வரலாற்றில் இருந்து மறைந்து போனது. ஒருவேளை, சுமாத்திராவின் கிழக்கு கடற்கரையில் ஜம்பி சுல்தானகம் மற்றும் சிறீவிஜயம் (பலெம்பாங்) ஆகிய இரண்டு பேரரசுகள் தோன்றியதன் காரணமாக இருக்கலாம்.

மேலும் காண்க

 பத்துஜெயா கோயில் வளாகம்
 இலமூரி சுல்தானகம்
 தெர்னாத்தே சுல்தானகம்
 ஜம்பி சுல்தானகம்
 சியாக் சுல்தானகம்

மேற்கோள்கள்

வெளி இணைப்புகள்

முன்னாள் பேரரசுகள்
முன்னாள் முடியாட்சிகள்
இந்துப் பேரரசுகள்
இந்தோனேசியா
இந்தோனேசிய வரலாறு
சாவக வரலாறு
விஜேசிறி பஸ்நாயக்க

பி. எம். விஜேசிறி பஸ்நாயக்க ஓர் இலங்கை அரசியல்வாதி ஆவார். இவர் தேசிய மக்கள் சக்தி கட்சியின் சார்பில் 2024 இலங்கை நாடாளுமன்றத் தேர்தலில் குருணாகல் தேர்தல் மாவட்டத்தில் போட்டியிட்டு நாடாளுமன்றத்திற்கு தேர்ந்தெடுக்கப்பட்டார். இவர் வயம்பா பல்கலைக்கழகத்தில் வணிகக் கல்வியும் நிதியியலும் பீடத்தின் மூத்த விரிவுரையாளர் ஆவார். தேசிய மக்கள் சக்தியில் குருணாகல் மாவட்டத்தின் நிர்வாகக் குழு உறுப்பினராகவும் பணியாற்றினார்.

தேர்தல் வரலாறு

மேற்கோள்கள் 

மக்கள் விடுதலை முன்னணி அரசியல்வாதிகள்
இலங்கையின் 17வது நாடாளுமன்ற உறுப்பினர்கள்
வாழும் நபர்கள்
சுப்ரதீகம்

சுப்ரதீகம் (Supratika), மகாபாரத காவியத்தில் கூறப்படும் பிராக்ஜோதிச நாட்டின் முதிய மன்னர் பகதத்தனின் போர் யானை ஆகும். குருச்சேத்திரப் போரில் பகதத்தனும், அவனது பலம் மிக்க சுப்ரதீகம் என்ற யானையும் கௌரவர் சார்பாக, பாண்டவர்களுக்கு எதிராகப் போரிட்டனர். இந்த போர் யானை மிகவும் பலம் கொண்டதுடன், எதிரிகளை கண்டறிந்து கொல்லும் ஆற்றலும் கொண்டது. போரில் பீமனை அலைக்கழித்த சுப்ரதீகம் யானை, இறுதியில் அருச்சுனனின் கணைகளால் வீழ்த்தப்பட்டதுடன், பகதத்தனும் மாண்டார்.

இதனையும் காண்க
 இந்து தொன்மவியல் உயிரினங்களின் பட்டியல்

மேற்கோள்கள்

இந்து புராணகால உயிரினங்கள்
மகாபாரதக் கதை மாந்தர்கள்
கொப்பம்

கொப்பம் (Koppam) என்பது இந்தியாவின் கேரள மாநிலத்தின் பாலக்காடு மாவட்டத்தில் உள்ள பட்டாம்பி வட்டத்தில் வளர்ந்து வரும் நகரமும், கிராம ஊராட்சியும் ஆகும்.

மக்கள்வகைப்பாடு 
2011 மக்கள் தொகை கணக்கெடுப்பின்படி, கொப்பத்தில் 6,103 குடும்பங்கள் வசிக்கின்றன.  மொத்த மக்கள் தொகை 30,169 ஆகும். இதில் ஆண்கள் 14,498 பேரும், பெண்கள் 15,671 பேரும் உள்ளனர். கொப்பம் கிராமத்தின் மொத்த பரப்பளவு 25.85 சதுர கி.மீ ஆகும். மக்கள் தொகையில் 12.7% பேர் 6 வயதுக்குட்பட்டவர்களாக உள்ளனர். கொப்பம் கிராமத்தின் சராசரி எழுத்தறிவு  92.95% என்று உள்ளது. இது தேசிய சராசரியான 74.04% ஐ விட அதிகமாகவும், மாநில சராசரியான 94.00% ஐ விட குறைவாகவும் ஆகும்.

மேற்கோள்கள் 

பாலக்காடு மாவட்ட ஊராட்சிகள்
பாலக்காடு மாவட்டத்திலுள்ள கிராமங்கள்
Coordinates on Wikidata
குரு கோவிந்த் சிங் இந்திரபிரசுதா பல்கலைக்கழகம்

குரு கோவிந்த் சிங் இந்திரபிரசுதா பல்கலைக்கழகம் (Guru Gobind Singh Indraprastha University) முன்னர் இந்திரபிரசுதா பல்கலைக்கழகம் என அழைக்கப்பட்டது. இப்பல்கலைக்கழகம் இந்தியாவின் தலைநகரான தில்லியில், துவாரகா நகரில் அமைந்துள்ளது. இது தில்லியின் மாநிலப் பல்கலைக்கழகம் ஆகும். சட்டம், மருத்துவம், தொழில்நுட்பம், கல்வி, தொழில்முனைவோர், அறிவியல், வணிகம் உள்ளிட்ட துறைகளில் பதினான்கு பல்கலைக்கழக பள்ளிகளும் மூன்று ஆய்வு மையங்களையும் கொண்டு செயல்படுகிறது.

வரலாறு 
குரு கோவிந்த் சிங் இந்திரபிரசுதா பல்கலைக்கழகம் இந்திரபிரசுதா பல்கலைக்கழகமாக 28 மார்ச் 1998 அன்று தில்லி அரசாங்கத்தால் நிறுவப்பட்டது. குரு கோவிந்த் சிங் இந்திரபிரசுதா பல்கலைக்கழக சட்டம், 1998-இன் விதிகளின் கீழ் 1999ஆம் ஆண்டில் திருத்தத்துடன் தேசிய தலைநகர் தில்லி அரசாங்கம் இதனை ஒரு மாநில பல்கலைக்கழகமாக அங்கீகரித்தது. பல்கலைக்கழக மானியக் குழுவின் சட்டத்தின் பிரிவு 12பி இன் கீழ் இப்பல்கலைக்கழகம் அங்கீகரிக்கப்பட்டுள்ளது. மகாபாரத காவியத்தில் முக்கியமாக இடம்பெற்றுள்ள பண்டைய நகரமான இந்திரபிரசுதத்தின் பெயரால் இந்தப் பல்கலைக்கழகம் பெயரிடப்பட்டது. 2001ஆம் ஆண்டில், பத்தாவது சீக்கிய குரு கோவிந்த் சிங்கின் நினைவாக பல்கலைக்கழகம் அதிகாரப்பூர்வமாக குரு கோவிந்த் சிங் இந்திரபிரசுதா பல்கலைக்கழகம் என மறுபெயரிடப்பட்டது.

அமைப்பும் நிர்வாகமும் 
பல்கலைக்கழகத்தில் 14 பல்கலைக்கழக பள்ளிகள் உள்ளன (பல்கலைக்கழகத்தின் கல்லூரிகள்). இவற்றில் 12 துவாரகா வளாகத்தில் உள்ளன. பல்கலைக்கழகத்திற்குள் பேரிடர் மேலாண்மை ஆய்வு, மருந்து அறிவியல்,  மனித மதிப்புகள், நெறிமுறைகள், தொழில்நுடப் பெருக்கம், வணிகமயமாக்கல் உள்ளிட்ட ஆராய்ச்சிக்காக 4 மையங்கள் உள்ளன. இந்த மையங்களில் மூன்று துவாரகா வளாகத்தில் உள்ளன. ஒன்று கிழக்கு தில்லி வளாகத்தில் உள்ளது.

பல்கலைக்கழகப் பள்ளிகள் 
குரு கோவிந்த் சிங் இந்திரபிரசுதா பல்கலைக்கழகத்தில் 14 பல்கலைக்கழக பள்ளிகள் உள்ளன (இவற்றில் 12 கல்லூரிகள் துவாரகா பிரதான வளாகத்தில் உள்ளன. இவை:

 கட்டிடக்கலை, திட்டமிடல் பள்ளி
 தானியக்கம், ரோபாட்டிக்சு பள்ளி
 அடிப்படை, பயன்பாட்டு அறிவியல் பள்ளி
 உயிரித் தொழில்நுட்பப் பள்ளி
 வேதியியல் தொழில்நுட்பப் பள்ளி
 வடிவமைப்பு, கண்டுபிடிப்பு பள்ளி
 சுற்றுச்சூழல் மேலாண்மை பள்ளி
 மனிதநேயம், சமூக அறிவியல் பள்ளி
 தகவல், தொடர்பாடல் தொழில்நுட்பப் பள்ளி
 சட்டம்,  சட்ட ஆய்வுகள் பள்ளி
 மேலாண்மை ஆய்வுகள் பள்ளி
 மக்கள் தகவல்தொடர்பு பள்ளி
 மருத்தும், துணை மருத்துவ சுகாதார அறிவியல் பள்ளி

இணைவுக் கல்லூரிகள் 
 பல்கலைக்கழகத்தின் விதிகள், ஒழுங்குமுறைகளின்படி 120க்கும் மேற்பட்ட துணை நிறுவனங்கள் இப்பல்கலைக்கழகத்தின் கீழ் செயல்படுகின்றன.

கல்வி

உலக தரவரிசை 
க்யு எசு தரவரிசையில் 2025-இல் இப்பல்கலைக்கழகம் 1001-1200 தரவரிசையில் உள்ளது.

தரவரிசை 
2024ஆம் ஆண்டில் தேசிய நிறுவன தரவரிசை கட்டமைப்பால்  இந்திய பல்கலைக்கழகங்களில் இந்த பல்கலைக்கழகம் 74ஆவது இடத்திலும், ஒட்டுமொத்த பிரிவில் 101-150 தரப் பிரிவிலும் இருந்தது. மேலும் பொறியியல் தரவரிசையில் பல்கலைக்கழக பொறியியல், தொழில்நுட்ப பள்ளி 89ஆவது இடத்திலும், மேலாண்மை தரவரிசைகளில் பல்கலைக்கழக மேலாண்மை ஆய்வுகள் பள்ளி 65ஆவது இடத்திலும் இருந்தது.

குறிப்பிடத்தக்க முன்னாள் மாணவர்கள் 
 கவுரவ் சர்மா
 கவுரவ் கோகோய்
 முகமது இர்பான் அலி
 குனீத் மோங்கா
 டாப்சி பன்னு
 மனீஷ் சிங்
 தேவிகா வைத்

மேலும் காண்க 
 பல்கலைக்கழக மானியக் குழு (இந்தியா)

மேற்கோள்கள்

வெளி இணைப்புகள் 
 
 குரு கோவிந்த் சிங் இந்திரபிரஸ்தா பல்கலைக்கழகம்

குரு கோவிந்த் சிங் நினைவகங்கள்
Coordinates on Wikidata
சான் மாநிலப் படைகள் (வடக்கு)

சான் மாநிலப் படைகள் (வடக்கு) (Shan State Army) மியான்மர் நாட்டின் வடக்கில் உள்ள சான் மாநிலத்தின் வடக்கில் செயல்படும் சான் தேசியவாதம் பேசும் ஒரு ஆயுதக் குழுவாகும். இதன் தாய் அமைப்பு சான் மாநில முன்னேற்றக் கட்சி ஆகும்.

வரலாறு
சான் மாநிலப் படைகள் 24 ஏப்ரல் 1964 அன்றும், இதன் தாய் அமைப்பான சான் மாநில முன்னேற்றக் கட்சி 1971ம் ஆண்டிலும் நிறுவப்பட்டது.
மியான்மர் உள்நாட்டு மோதல்களை நிறுத்தம் ஒப்பந்தத்தில் சான் மாநிலச் சிறப்பு மண்டலம் எண் 3 என அறிவிக்கப்பட்டது. இருப்பினும் மியான்மர் இராணுவம் சான் மாநிலப் படைகள் மீது தொடர்ந்து தாக்குதல்கள் நடத்தியது.

மியான்மர் உள்நாட்டு போர் ( 2021 முதல்) 
2021 முதல் நடைபெறும் மியான்மர் உள்நாட்டுப் போரின் போது சான் மாநில படைகள் (வடக்கு) 30 நவம்பர் 2023 அன்று மியான்மர் அரசு நிர்வாகக் குழுவை எதிர்த்து போரிடும் வகையில்,  சான் மாநிலப் படைகள் (தெற்கு) உடன் மோதல்  நிறுத்த ஒப்பந்தத்தில் கையெழுத்து இட்டது.

இதனையும் காண்க
 ஷான் மாநிலம் 
 2021 மியான்மர் இராணுவப் புரட்சி
 மியான்மர் உள்நாட்டுப் போர் (2021-தற்போது வரை)
 மியான்மர் அரசு நிர்வாகக் குழு

மேற்கோள்கள்

வெளி இணைப்புகள்
 2011.05.21 Shan State Army North & South join forces against Burma Army 
 SSA – North loses Mongsu camp to Burma Army 
 Shanland

மியான்மார்
கலாமண்டலம் சரசுவதி

கலாமண்டலம் சரசுவதி (Kalamandalam Saraswathi) என்பவர் கேரளாவைச் சேர்ந்த இந்தியப் பாரம்பரிய நடனக் கலைஞர் ஆவார். மோகினியாட்டம், பரதநாட்டியம் மற்றும் குச்சுப்புடி போன்ற நடன வடிவங்களில் தேர்ச்சி பெற்றுள்ளார். சரசுவதி 1983 ஆம் ஆண்டில் பரதநாட்டியத்திற்காக கேரள சங்கீத நாடக அகாதமி விருதைப் பெற்றுள்ளார். இவர் இறந்த மலையாள எழுத்தாளர் எம். டி. வாசுதேவன் நாயரின் மனைவியாவார்.

வாழ்க்கை வரலாறு 
சரசுவதி, கேரளாவின் பாலக்காடு மாவட்டத்திலுள்ள குழல்மன்னம் கிராமத்தில் ஒரு தமிழ் பேசும் பிராமணக் குடும்பத்தில் பிறந்தார். 1960 ஆம் ஆண்டில் கலாமண்டலத்தில் சேர்ந்த இவர், தொட்டச்சேரி சின்னம்மு அம்மா மற்றும் கலாமண்டலம் சத்யபாமா ஆகியோரின் பயிற்சியின் கீழ் மோகினியாட்டத்தைப் படித்தார். பத்மா சுப்ரமணியம், சித்ரா விஸ்வேஸ்வரன், இராஜரத்னம் பிள்ளை, சுதாராணி இரகுபதி, கலாநிதி அம்மாள் மற்றும் வேம்பதி சின்ன சத்யம் ஆகியோரின் கீழ் குச்சிப்புடி மற்றும் பரதநாட்டியம் போன்ற பல்வேறு நடன வடிவங்களையும் சரசுவதி பயின்றார். 1977 ஆம் ஆண்டில், இவர் எழுத்தாளர் எம். டி. வாசுதேவன் நாயரை மணந்தார். சரசுவதி இந்தியாவிலும் வெளிநாட்டிலும் நடன நிகழ்ச்சிகளை நிகழ்த்தியுள்ளார். இந்திய அரசின் கலாச்சார பரிமாற்றத் திட்டத்திற்காக, இவரது தலைமையின் கீழ் இந்தியாவின் வடகிழக்கு மாநிலங்களிலும் மேற்கு வங்காளத்திலும் 1991-92 காலத்தில் மோகினியாட்டம் நிகழ்ச்சியை நடத்தியுள்ளார்.

விருதுகள் மற்றும் கௌரவங்கள் 
1983 ஆம் ஆண்டில், சரசுவதிக்கு பரதநாட்டியத்திற்கான கேரள சங்கீத நாடக அகாதமி விருது வழங்கப்பட்டது. 2000 ஆம் ஆண்டில் தொழில்முறை சிறப்புக்கான அரிமா சங்க விருதைப் பெற்றார். கலாமணடலம் நிறுவனத்தின் பொன்விழாவின் போது கௌரவிக்கப்பட்ட கலைஞர்களில் இவரும் ஒருவர். 2022 ஆம் ஆண்டில், பாரம்பரிய நடன வடிவங்களில் தனது ஒட்டுமொத்த பங்களிப்பிற்காக சரசுவதி சுவராலய கலாமண்டலம் இராமன்குட்டி நாயர் நினைவு விருதையும் வென்றார்.

மேற்கோள்கள் 

பரதநாட்டியக் கலைஞர்கள்
குச்சிப்புடி நடனக் கலைஞர்கள்
மலையாள நபர்கள்
வாழும் நபர்கள்
சான் விடுதலைப் படைகள் (தெற்கு)

சான் மாநிலப் படைகள் (தெற்கு) (Shan State Army (சுருக்கமாக: RSPP), மியான்மர் நாட்டின் வடகிழக்கில் உள்ள சான் மாநிலத்தின் தெற்கில் இயங்கும் ஒரு ஆயுதக் குழுவாகும். லெப். ஜெனரல் யாத் செர்க் 3 பிப்ரவரி 2014 முடிய இப்படையின் தலைவராக இருந்தார்.பின்னர் சான் மாநில மறுசீரமைப்புக் குழுவின் தலைவராக மார்ச் 2014 முதல் உள்ளார்.

வரலாறு
இப்படை லெப். ஜெனரல் யாத் செர்க் தலைமையில் 1996ஆம் ஆண்டில் 800 வீரர்களுடன் நிறுவப்பட்டது. மியான்மர் அரசு நிர்வாகக் குழுவுக்கு எதிராகப் போரிடும் இவ்வமைப்பு 19 பிப்ரவரி 2024 அன்று சான் மாநிலத்தில் 18-45 வயதுள்ளவர்கள், இப்படையில் ஆறு ஆண்டுகள் கட்டாயமாக பணிபுரிய வேண்டும் என்றும்: இல்லையெனில் அவர்களது நிலங்கள்/வீடுகள்/இதர சொத்துகள் பறிமுதல் செய்யப்படும் என அறிவித்தது.

இதனையும் காண்க
 2021 மியான்மர் இராணுவப் புரட்சி
 மியான்மர் அரசு நிர்வாகக் குழு
 மியான்மர் உள்நாட்டுப் போர் (2021-தற்போது வரை)

மேற்கோள்கள்

வெளி இணைப்புகள்
Shan State Army (SSA)
Photos of United Wa State Army (UWSA) and Shan State Army – South (SSA-S) military outposts along the border of Thailand, Chiang Rai province Geopium.org
மியான்மார்
தலைச்சங்காடு

தலைச்சங்காடு என்பது இந்தியாவில் தமிழ்நாடு மாநிலத்தின் மயிலாடுதுறை மாவட்டத்திலுள்ள ஒரு புறநகர்ப் பகுதியாகும். திருத்தலைச்சங்க நாண்மதியம் என்றும் இவ்வூர் அழைக்கப்பட்டது.

அமைவிடம் 
கடல் மட்டத்திலிருந்து சுமார் 16.82 மீ. உயரத்தில், () என்ற புவியியல் ஆள்கூறுகள் கொண்டு தலைச்சங்காடு அமைந்துள்ளது.

சமயம்

இந்துக் கோயில்கள் 
தமிழ்நாடு அரசின் இந்து சமய அறநிலையத் துறை கட்டுப்பாட்டில் பராமரிக்கப்படும் 
நாண்மதியப் பெருமாள் கோயில் என்ற 108 திவ்ய தேசங்களில் ஒன்றான பெருமாள் கோயில் ஒன்றும், சங்காரண்யேசுவரர் கோயில் என்ற சிவன் கோயில் ஒன்றும் தலைச்சங்காடு பகுதியில் அமையப் பெற்றுள்ளன.

மேற்கோள்கள் 

மயிலாடுதுறை மாவட்டத்திலுள்ள ஊர்களும் நகரங்களும்
ம. ஞா. மு. குழும நிறுவனங்கள்

ம. ஞா. மு குழும நிறுவனங்கள் (MGM Group of Companies) என்பது தமிழ் நாட்டின் சென்னையைத் தலைமையிடமாகக் கொண்டு இயங்கும் ஒரு பல வகைப்பட்டக் கூட்டு நிறுவனங்களின் குழுவாகும். இக்குழும நிறுவனத்தை 1963 ஆம் ஆண்டு மனுவேல் ஞான முத்து என்பவரால் தொடங்கப்பட்டது.

வரலாற்றுச் சுருக்கம் 
இந்நிறுவனத்தின் நிறுவனர் மனுவேல் ஞான முத்து, நாடார் இனத்தில்  கிறிசுதவக் குடும்பத்தில் பிறந்த, இவர் அதிக கல்வியறிவு இல்லாமல், மனுவேல் ஞான முத்து அவர்கள் சென்னை துறைமுகத்தில் கூலிப்பணி செய்யத் தொடங்கினார். இவரின் கடின உழைப்புக்குப் பின் பொருள் இடப்பெயர்வு, மதுபான தொழிற்சாலைகள், விருந்தோம்பல்கள், பொழுதுபோக்கு பூங்காக்கள் மற்றும் தொழில் வணிகங்கள் ஆகிய நிறுவனங்களின் மிகப்பெரும் குழுமத்தைக் கட்டியெழுப்பினார். மேலும் சென்னை கிழக்குக் கடற்கரைச் சாலையில் அமைந்துள்ள மிகவும் பிரபலமான எம்.ஜி.எம். டிஸ்னி வேல்ட் மற்றும் ஆந்திரப் பிரதேசம், விசாகப்பட்டினத்தில் உள்ள எம்.ஜி.எம் செல்வீ வேல்ட் என்னும் பொழுதுபோக்கு பூங்காக்கள் இக்குழுமத்தால் நிர்வாகிக்கப்படுகின்றது.

மேற்கோள்கள்

வெளி இணைப்புகள் 
 

சென்னையை மையமாகக் கொண்ட நிறுவனங்கள்
இந்தியாவின் கூட்டு நிறுவனங்கள்
இந்திய நிறுவனங்கள்
தருமசிராயா

தருமசிராயா (ஆங்கிலம்: Dharmasraya) என்பது 11-ஆம் நூற்றாண்டில், இந்தோனேசியா, மேற்கு சுமாத்திரா, ஜாம்பி,  பாத்தாங்காரி ஆற்றுப் பகுதியில் (Batang Hari River) அமைந்து இருந்த பௌத்த மய மெலாயு இராச்சியத்தின் (Melayu Kingdom) தலைநகரம் ஆகும். 

பாடாங் ரோக்கோ கல்வெட்டில் (Padang Roco Inscription) பொறிக்கப்பட்டுள்ள பதிவின் படி, மெலாயு இராச்சியத்தின் தலைநகரான தருமசிராயா அல்லது மெலாயு பூமி (bhūmi Mālayu) அல்லது சுவர்ணபூமி (Suvarnnabhumi) என்ற பெயரால் அடையாளம் காணலாம்.

பொது

தென்னிந்தியாவில் இருந்து சோழப் பேரரசின் அரசன் இராசேந்திர சோழன் படையெடுத்த பிறகு, சுமாத்திரா தீவுகள் மற்றும் மலாய் தீபகற்பத்தின் மீதான சைலேந்திர அரச மரபின் (Sailendra Dynasty) அதிகாரம் பலவீனம் அடைந்தது. 

சில காலம் கழித்து சைலேந்திர அரச மரபின் அதிகாரத்தை ஏற்று ஒரு புதிய அரசமரபு உருவானது. அந்தப் புதிய அரச மரபின் பெயர் மௌலி அரச்மரபு (Mauli Dynasty) ஆகும். அந்த வகையில் தருமசிராயா என்பதை சிறீவிஜயத்தின் வாரிசாகக் கருதலாம்.

அமைவு

மகாராஜா மௌலியின் (Maharaja Mauli) பெயரைக் கொண்ட மிகப் பழமையான கல்வெட்டு 1183-ஆம் ஆண்டு கிராகி கல்வெட்டாகும் (Grahi Inscription). அந்தக் கல்வெட்டு, மலாய் தீபகற்பத்தில் தெற்கு தாய்லாந்து சாய்யா (Chaiya) எனும் இடத்தில் 1183-ஆம் ஆண்டு கண்டுபிடிக்கப்பட்டது.

கிராகி கல்வெட்டு, மகாராஜா செரிமத் திரிலோக்யராஜ மௌலி பூசண வர்மதேவாவின் (Maharaja Srimat Trailokyaraja Maulibhusana Warmadewa) ஆணையைக் கொண்டுள்ளது. அந்தக் காலக்கட்டத்தில், சாய்யா எனும் கிராகியை (Grahi) ஆட்சி செய்த தளபதி பூபதி என்பவருக்கு அந்த ஆணை அனுப்பப்பட்டு உள்ளது. 

10 தங்க தம்ளின் (Tamlin) மதிப்பில் 1 பாரா 2 துலா எடையுள்ள புத்தர் சிலையை உருவாக்க வேண்டும் என கேட்டுக் கொள்ளப்பட்டு உள்ளது. அந்தச் சிலையை உருவாக்கக் காரணமாக இருந்த கலைஞரின் பெயர் மிரட்டன் செரி நானோ (Mraten Sri Nano)

பாடாங் ரோக்கோ கல்வெட்டு

மௌலி அரசமரபின் இரண்டாவது கல்வெட்டு சுமார் நூறு ஆண்டுகளுக்குப் பிறகு 1286-இல் கிடைத்தது. அந்தக் கல்வெட்டில், தருமசிராயா எனும் பெயர்; மற்றும் அப்போதைய தருமசிராயா இராச்சியத்தின் மன்னர் செரிமத் திரிபுவனராஜ மௌலி வர்மதேவாவின் (Srimat Tribhuwanaraja Mauli Warmadewa) பெயர் பொறிக்கப்பட்டு இருந்தன. கல்வெட்டு 13 ஆம் நூற்றாண்டைச் சேர்ந்ததாகும். 

இந்தக் கல்வெட்டு பாத்தாங்காரி ஆற்றுப் பகுதியில் 1286-ஆம் ஆண்டில் கண்டுபிடிக்கப்பட்டது. அதற்கு பாடாங் ரோக்கோ கல்வெட்டு என பெயர் வைக்கப்பட்டு உள்ளது.

ஆட்சியாளர்கள்
தருமசிராயா அரசர்கள்:

மேலும் காண்க

 இராசேந்திர சோழன்
 ஆதித்தியவர்மன்
 பகாருயோங் இராச்சியம்
 ஆதித்திய வர்மன் அருங்காட்சியகம்
 சிறீவிஜயத்தின் மீதான சோழப் படையெடுப்பு
 முரோ ஜம்பி கோயில் வளாகம், சுமத்ரா

மேற்கோள்கள்

வெளி இணைப்புகள்

முன்னாள் பேரரசுகள்
முன்னாள் முடியாட்சிகள்
இந்துப் பேரரசுகள்
இந்தோனேசியா
இந்தோனேசிய வரலாறு
சாவக வரலாறு
இந்தோனேசியக் கோயில்கள்
இந்தோனேசியாவில் உள்ள பௌத்தக் கோயில்கள்
மினாங்கபாவு
கன்சாவங்கி சட்டமன்றத் தொகுதி

கன்சாவங்கி சட்டமன்றத் தொகுதி (Ghansawangi Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும்.  இத்தொகுதியானது, பர்பணி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது ஜல்னா மாவட்டத்தில் உள்ளது.

சட்டப் பேரவை உறுப்பினர்கள்

தேர்தல் முடிவுகள்

2024

வெளி இணைப்புகள்
இந்திய தேர்தல் ஆணையம்

மேற்கோள்கள்
 மகாராட்டிர சட்டமன்றத் தொகுதிகள்
மகாராட்டிர அரசியல்
கோட்டைச்சந்தை

கோட்டைச்சந்தை (Kottachantha) என்பது தென்னிந்தியாவின் கேரள மாநிலம் பாலக்காடு மாவட்டத்தில் உள்ள ஒரு சிற்றூராகும். இது  ஆலத்தூர் வட்டத்திற்கு உட்பட்டது. இந்த ஊர் பாலக்காடு நகரத்திலிருந்து 18 கி.மீ தொலைவில் உள்ளது. இந்தக் கிராமத்தின் பகுதிகள் கோட்டை மற்றும் பெரிங்கோட்டுக்குறிச்சி கிராம ஊராட்சிகளில் பரவியுள்ளது. இங்கு முதன்மையாக மலையாளம், ஆங்கிலம், தமிழ், இந்தி பேசுபவர்கள் உள்ளனர். இந்த கிராமத்தின் பெயரானது 'கோட்டை' மற்றும் 'சந்தை' ஆகிய இரு சொற்களின் சேர்க்கையால் உருவானது.

மேற்கோள்கள் 

பாலக்காடு மாவட்டத்திலுள்ள கிராமங்கள்
மைக்குரோனீசியா செம்பழுப்பு விசிறிவால்

மைக்குரோனீசியா செம்பழுப்பு விசிறிவால் (Micronesian rufous fantail) என்பது மரியானா தீவுகளிலும் மைக்ரோனீசியா தீவில் யாப் தீவிலும் காணப்படும் ஒரு பறவை சிற்றினமாகும். இது முன்பு ஆத்திரேலியச் செம்பழுப்பு விசிறிவால் (ரைபிதுரா ரூபிப்ரான்சு) சிற்றினத்தின் துணை இனமாகக் கருதப்பட்டது.

வகைப்பாட்டியல் 
மைக்ரோனீசியாவில் உள்ள யாப் தீவில் போலந்து இயற்கை ஆர்வலர் ஜான் இசுடானிசுலா குபாரி சேகரித்த மாதிரிகளை அடிப்படையாகக் கொண்டு 1872ஆம் ஆண்டில் செருமன் பறவையியலாளர்களான கசுதவ் ஹார்ட்லாப்பும் ஓட்டோ பின்சும்  மைக்குரோனீசிய செம்பழுப்பு விசிறிவால் குருவியினை முறையாக விவரித்தனர். இவர்கள் இதை ரைபிதுரா பேரினத்தில் வகைப்படுத்தி, ரைபிதுரா வெர்சிகலர் என்ற இருசொற் பெயரை உருவாக்கினர். இதன் சிற்றினப் பெயர் இலத்தீன் மொழியில் "பல்வேறு நிறங்கள்" (வெர்டெரே =vertere), "மாற்றுவதற்கு" மற்றும் நிறம் (கலர்-color ) என்று பொருள்படும். மைக்குரோனீசிய செம்பழுப்பு விசிறிவால் முன்பு செம்பழுப்பு விசிறிவாலின் ஒரு துணையினமாகக் கருதப்பட்டது (ஆத்திரேலிய செம்பழுப்பு விசிறிவால் என்று மறுபெயரிடப்பட்டது)(ரைபிதுரா ரூபிப்ரான்சு). ஆனால் இப்போது மரபணு வேறுபாடுகளின் அடிப்படையில் ஒரு தனித் சிற்றினமாகக் கருதப்படுகிறது.

நான்கு துணையினங்கள் அங்கீகரிக்கப்பட்டுள்ளன.

 ரை. வெ. யுரேனியா அவுசுடாலெட், 1881-குவாம் (தெற்கு மரியானா தீவுகள், மேற்கு மைக்குரோனீசியா) அற்றுவிட்ட இனம்
 ரை. வெ. சாய்பானென்சிசு ஹார்டர்ட், ஈஜேஓ, 1898-சைப்பேன், தினியன், அகுகுவான் (தெற்கு வடக்கு மரியானா தீவுகள், மேற்கு மைக்குரோனீசியா) 
 ரை. வெ. மரியா பேக்கர், ஆர். எச்., 1946-ரோட்டா (தெற்கு வடக்கு மரியானா தீவுகள், மேற்கு மைக்குரோனீசியா) 
 ரை. வெ. வெர்சிகலர் ஹார்ட்லாப் & பின்ச், 1872-யாப் (மேற்கு கரோலின் தீவுகள்)

மேற்கோள்கள் 

விசிறிவால்
சாந்த குரூசு விசிறிவால்

சாந்தா குரூசு விசிறிவால் (The Santa Cruz fantail) என்பது பசிபிக் பெருங்கடலில் உள்ள சாந்த குரூசிலுள்ள குடும்பத்தைச் சேர்ந்த ஒரு பறவை சிற்றினமாகும். இது முன்பு ஆத்திரேலியச் செம்பழுப்பு விசிறிவால் (ரைபிதுரா ரூபிப்ரான்சு) சிற்றினத்தின் துணையினமாகக் கருதப்பட்டது.

வகைப்பாட்டியல் 
சாந்தா குரூசு தீவுகளில் உள்ள வனிகோரோவில் சேகரிக்கப்பட்ட ஒரு மாதிரியின் அடிப்படையில் 1879ஆம் ஆண்டில் இங்கிலாந்து பறவையியலாளர் ரிச்சர்ட் பாட்லர் ச்ஆர்ப் என்பவரால் சாந்தா குரூசு விசிறிவால் விவரிக்கப்பட்டது. சார்ப் இதை ரைபிதுரா பேரினத்தில் வைத்து, ரைபிதுரா மெலனோலெமா என்ற இருசொற் பயரினை உருவாக்கினார். இது முசில்வா பெக்டோராலிசு புச்செரான், 1853-க்கு மாற்றாக இருந்தது. இது லுகோசிர்கா பெக்டோராலிசு ஜெர்டன் 1843 என முன்னரே இடப்பட்டதாகும்.  மெலனோலெமா என்ற சிற்றினப் பெயர் "கருப்பு" என்று பொருள்படும் பண்டைய கிரேக்க மெலாசு (melas ) "தொண்டை" என்று பொருள்படும் லைமோசையும் (laimos) ஒருங்கிணைத்து உருவாக்கப்பட்டது. சாந்த குரூசு விசிறிவால் முன்பு செம்பழுப்பு விசிறிவாலின் துணையினமாகக் கருதப்பட்டது (ஆத்திரேலிய செம்பழுப்பு விசிறிவால் என்று மறுபெயரிடப்பட்டது) (ரைபிதுரா ரூபிப்ரான்சு). ஆனால் மரபணு வேறுபாடுகளின் அடிப்படையில் ஒரு தனிச் சிற்றினமாக தற்பொழுது கருதப்படுகிறது.

மூன்று துணையினங்கள் இச்சிற்றினத்தின் கீழ் அடையாளம் வகைப்படுத்தப்பட்டுள்ளன.

 ரை. மெ. அகிலிசு மேயர், 1931-நெண்டோ தீவு (மேற்கே சாந்த குரூசு தீவுகள், தென்கிழக்கு சொலமன் தீவுகள்) 
 ரை. மெ. மெலனோலெமா சார்ப், 1879-வனிகோரோ (தெற்கு சாந்த குரூசு தீவுகள், தென்கிழக்கு சொலமன் தீவுகள்) 
 ரை. மெ. உடுபுவே மேயர், 1931-உடுபுவா (மத்தியச் சாந்த குரூசு தீவுகள் தென்கிழக்கு சாலமன் தீவுகள்)

மேற்கோள்கள் 

விசிறிவால்
வி. ராமசுப்ரமணியன்

நீதியரசர் வி. இராமசுப்ரமணியன் (Justice V. Ramasubramanian) இந்திய உச்ச நீதிமன்றத்தில் நீதியரசராகப் பணியாற்றி ஓய்வு பெற்றவர். இந்தியக் குடியரசுத் தலைவர் திரௌபதி முர்மு  நீதியரசர் வி.இராமசுப்பிரமணியனை 2024 திசம்பர் 23 அன்று இந்திய மனித உரிமைகள் ஆணையத்தின் தலைவராக நியமித்தார்.
 இவர் பதவி ஏற்றதிலிருந்து 3 ஆண்டுகளுக்கு இப்பதவி வகிப்பார்.

இளமையும் தொழிலும் 
வி. இராமசுப்பிரமணியன் தமிழ்நாட்டின் மன்னார்குடியில் 1958 சூன் 30 அன்று  பிறந்தார். இவர் சென்னையிலுள்ள இராமகிருஷ்ணா விவேகானந்தா கல்லூரியில் வேதியியலில் இளநிலைப் பட்டம் பெற்ற பின்னர் சென்னை அம்பேத்கர் அரசு சட்டக் கல்லூரியில் சட்டப்படிப்பு பயின்றார்.  1983-1987 வரை மூத்த வழக்கறிஞர்களான கே. சர்வபௌமன், டி.ஆர். மணி போன்ற மூத்த வழக்கறிஞர்களிடம் பணியாற்றிய இராமசுப்பிரமணியன், 23 ஆண்டு காலம் சென்னை உயர் நீதிமன்றத்தில் மூத்த வழக்கறிஞராகப் பணியாற்றினார்.

2006 சூலை 31 அன்று வி. இராமசுப்பிரமணியன் சென்னை உயர் நீதிமன்றத்தின் கூடுதல் நீதிபதியாக நியமிக்கப்பட்டார். பின்னர் 2009 நவம்பர் 9 அன்று நீதிபதியாக நியமிக்கப்பட்டார். பின் 2023 ஆம் ஆண்டு சூன் மாதம் 29 அன்று பணி ஓய்வு பெறும் வரை இந்திய உச்ச நீதிமன்றத்தில் நீதியரசராகப் பணியாற்றினார். 

2024 திசம்பர் 23 அன்று இந்திய மனித உரிமைகள் ஆணையத்தின் தலைவராக நியமிக்கப்பட்டார்.

மேற்கோள்கள்

சென்னை உயர் நீதிமன்ற நீதிபதிகள்
இந்திய உச்ச நீதிமன்ற நீதிபதிகள் 
வாழும் நபர்கள்
1958 பிறப்புகள்
திருவாரூர் மாவட்ட நபர்கள்
உலகைத் தாங்கும் ஆமை

உலக ஆமை, இதனை உலகைத் தாங்கும் ஆமை என்றும் அழைக்கப்படுகிறது.  இந்து தொன்மவியல், சீனத் தொன்மவியல் மற்றும் அமெரிக்கப் பழங்குடியினரின் புராணங்களில் உலகைத் தாங்கும் ஆமைக் குறித்து பேசப்பட்டுள்ளது.

இந்து புராணங்களில் உலக ஆமையை அகுபரா என்ரும் சில சமயங்களில் சுக்வா என்று அழைக்கப்படுகிறது.. இந்த உலகம்  எட்டு யானைகள் மீது இருப்பதாகவும், யானைகள் உலக ஆமையின் மீது இருப்பதாகவும் கூறப்படுகிறது.

இதனையும் காண்க
 கூர்ம அவதாரம்

மேற்கோள்கள்

இந்து புராணகால உயிரினங்கள்
மொன் தேசிய விடுதலைப் படைகள்

மொன் தேசிய விடுதலைப் படைகள் (Mon National Liberation Army (சுருக்கமாக:MNLA), மியான்மர் நாட்டின் தெற்கில் உள்ள மொன் மாநிலம் மற்றும்  தாநின்தாரி பிரதேசத்தின் தன்னாட்சிக்காக, மியான்மர் இராணுவத்தை எதிர்த்து 1949 முதல் போரிடும் ஒரு ஆயுதக் குழுவாகும்.இதன் அரசியல் கட்சி புதிய மொன் மாநிலக் கட்சி ஆகும்.

வரலாறு
புதிய மொன் மாநிலக் கட்சியின் ஆயுதக் குழுவாக மொன் தேசிய விடுதலைப் படைகள் 19 ஆகஸ்டு 1971 அன்று நிறுவப்பட்டது. 2021 மியான்மர் உள்நாட்டுப் போருக்குப் பின் 14 பிப்ரவரி 2024 அன்று புதிய மொன் மாநிலக் கட்சியிலிருந்து பிரிந்தவர்கள், மியான்மர் இராணுவ ஆட்சிக்கு எதிரான புதிய மொன் மாநிலக் கட்சியை நிறுவினர்.

மொன் தேசிய விடுதலைப் படைகள் மியான்மரின் மொன் மாநிலத்தின் பெரும்பாலான பகுதிகளை கைப்பற்றி தங்கள் கட்டுப்பாட்டில் வைத்துள்ளனர்.

மேற்கோள்கள்

மியான்மார்
சின் தேசியப் படைகள்

சின் தேசியப் படைகள் (Chin National Army) (சுருக்கமாக:CNA), மியான்மர் நாட்டில் கிழக்கில் வாழும் சின் மக்களின் மாநில சுயாட்சி மற்றும் மத்தியில் கூட்டாச்சி கோரும் ஒரு ஆயுதக் குழுவாகும். இந்தியாவின்  ஆராய்ச்சி மற்றும் பகுப்பாய்வு அமைப்பு இப்படையினருக்கு ஆயுத உதவிகள் செய்கிறது.இதன் அரசியல் கட்சி 20 மார்ச் 1988 அன்று நிறுவப்பட்ட  சின் தேசிய முன்னணி கட்சி ஆகும். இது  ஐக்கிய தேசியவாதிகளின் கூட்டமைப்புக் குழுவின் ஒரு உறுப்பு அமைப்பாகும். இவ்வமைப்பினர் சின்லாந்து எனும் அரசை நிறுவி தன்னாட்சியுடன் ஆள்கின்றனர்.

மேற்கோள்கள்

மியான்மார்
சோமி புரட்சிகரப் படைகள்

சோமி புரட்சிகரப் படைகள் (Zomi Revolutionary Army (சுருக்கமாக:ZRA), மியான்மர் நாட்டில் கிழக்கில், இந்திய எல்லையை ஒட்டியுள்ள சின் மாநிலத்தில் சின் மொழி மற்றும் குகி மொழி பேசும் சோ மக்களின் ஆயுதக் குழுவாகும். இது 1997ஆம் ஆண்டில் நிறுவப்பட்டது. இதன் தலைமையிடம் இந்தியாவின் மணிப்பூர் மாநிலத்தின் சுராச்ந்த்பூரில் உள்ளது. சோ மக்கள்  மணிப்பூர் மற்றும் மிசோரம் மாநிலத்தின் குகி மக்களுடன் தொடர்பில் உள்ளனர். 

2021 மியான்மர் உள்நாட்டுப் போரின் போது சோமி புரட்சிகரப் படைகள், மியான்மர் நாட்டின் சின் மாநிலத்தின், இந்தியாவை ஒட்டியுள்ள சிறு பகுதியை கட்டுப்பாட்டில் வைத்துள்ளனர்.

மேற்கோள்கள்

வெளி இணைப்புகள்
 National Consortium for the Study of Terrorism and Responses to Terrorism
 South Asia Terrorism Portal
 Zomi Re-Unification Organization

மியான்மார்
மலேய கட்டுவிரியன்

மலேய கட்டுவிரியன் எனப் பொதுவாக அழைக்கப்படும் பங்காரசு கேண்டிடசு நீல கட்டுவிரியன் என்றும் அழைக்கப்படுகிறது.  இது மிகவும் நச்சு நிறைந்த பாம்பு சிற்றினமாகும். ப. கேண்டிடசு, எலாபிடே குடும்பத்தைச் சேர்ந்தது.

விளக்கம் 
மலேய கட்டுவிரியனின் உடல் நீளம் 108 செமீ (43 அங்குலம்) வரை வளரும். இதில் வாலின் நீளம் 16 செமீ (6.3 அங்குலம்) ஆகும்.

மலேய கட்டுவிரியனின் உடல் முழுவதிலும் முதுகுப்புறத்தில், 27 முதல் 34 வரையிலான அடர் பழுப்பு, கருப்பு அல்லது நீலம் கலந்த கருப்பு குறுக்குப்பட்டைகள் காணப்படும். இவை குறுகி வட்டவடிவத்தில் பக்கவாட்டில் காணப்படுகின்றன. முதல்  குறுக்குப்பட்டை தொடர்ச்சியாகவும் தலைப்பகுதியில் அடர் வண்ணத்திலும் காணப்படும். அடர் குறுக்குப்பட்டைகள் பரந்த, மஞ்சள்-வெள்ளை இடைவெளிகளால் பிரிக்கப்படுகின்றன.  இவை கருப்பு நிறப் புள்ளிகளுடன் காணப்படலாம். வயிற்றுப் புறம் எவ்வித வேறுபாடின்றி வெண்மை நிறத்தில் காணப்படும்.

மேற்கு மற்றும் மத்திய சாவகத்தில் காணப்படும் சில கட்டுவிரியன்கள் பட்டைகளிலின்றி கருப்பு நிறத்தில் காணப்படுகின்றன.

மென்மையான முதுகெலும்பு செதில்கள் 15 வரிசைகளில் அமைக்கப்பட்டுள்ளன. வயிற்றுப் புறச் செதில்கள் 195 முதல் 237 வரை காணப்படும். குதத் தட்டு முழுமையும், ஒற்றையாகவும் (பிரிக்கப்படாத) உள்ளது. வாலடிச் செதில்கள் 37 முதல் 56 வரை காணப்படும்.

பரவலும் வாழிடமும் 
மலேய கட்டுவிரியன் தென்கிழக்கு ஆசியாவில் ஆசிய பெருநிலத்தில் தெற்கிலிருந்து சாவகம் வரையிலும், இந்தோனேசியாவில் பாலியிலும் காணப்படுகிறது.

விடம் 
மலேய கட்டுவிரியனின் விடம் குறித்து எலிகளில் ஆய்வு மேற்கொள்ளப்பட்டது. இதனுடைய 50% சராசரி உயிர் போகும் அளவாக 0.1 மிகி/கி உள்ளது.  இந்தப் பாம்புக் கடித்து சிகிச்சையளிக்கப்படாத மனிதர்களில் இறப்பு விகிதம் 60 முதல் 70 சதவிகிதம் வரை ஆகும். இந்தப் பாம்பு கடிப்பதனால் உடலினுள் செலுத்தப்படும் விடத்தின் அளவு 5 மிகி ஆகும். ஆனால் 75 கிலோ எடையுள்ள மனிதனைக் கொல்ல 1 மிகி விடமே போதுமானது.

பங்காரசு பேரினத்தின் பல சிற்றினங்களைப் போலவே, மலேய கட்டுவிரியனின் விடமும் நரம்பியல் நச்சுத்தன்மை கொண்டது. விடத்தின் முக்கிய கூறுகள் குறிப்பிடத்தக்க வகையில் மூன்று விரல் நச்சுகளையும் குனிட்சு வகை தடுப்பான்களையும் கொண்டுள்ளது. இந்த நச்சுகள் பெரும்பாலும் நரம்பு தசையின் செயல்பாட்டினை முடக்குதலைத் தூண்டும். இது சுவாச செயலிழப்புக்கு வழிவகுக்கும். சில சந்தர்ப்பங்களில், உயர் இரத்த அழுத்ததம், அதிர்ச்சி போன்ற இதயப் பாதிப்புகளை ஏற்படுத்தும்.

மேற்கோள்கள் 

 Das, Indraneil (2010). A Field Guide to the Reptiles of South-East Asia. New Holland Publishers.

வெளி இணைப்புகள் 
 தாய்லாந்து பாம்புகளில் ப. கேண்டிடசு

பாம்புகள்
தேசிய நெடுஞ்சாலை 157 (இந்தியா)

தேசிய நெடுஞ்சாலை 157 (National Highway 157 (India)) பொதுவாக தே. நெ. 157 எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 57-இன் ஒரு துணை சாலையாகும். தேசிய நெடுஞ்சாலை 157 இந்தியாவின் ஒடிசா மாநிலத்தின் வழியாகச் செல்கிறது.

வழித்தடம் 
புருணகடக், புல்பானி, கலிங்கம், பன்ஜநகர், அசிகா

சந்திப்புகள் 
  புருணகடக் அருகே  முனையம்
  அசிகா அருகே  முனையம்

மேலும் காண்க 
 தேசிய நெடுஞ்சாலை வளர்ச்சி திட்டம்

மேற்கோள்கள்

வெளி இணைப்புகள் 
 திறந்தவெளி தெரு வரைபடத்தில் என். எச். 157

இந்திய தேசிய நெடுஞ்சாலைகள்
பி. என். இரவீந்திரன்

பி. என். இரவீந்திரன் (P. N. Ravindran)(பிறப்பு 29 மே 1956) என்பவர் கேரள உயர்நீதிமன்றத்தின் மேனாள் நீதிபதி ஆவார். கேரள உயர் நீதிமன்றம் என்பது இந்திய மாநிலமான கேரளா, ஒன்றிய பிரதேசமான இலட்சத்தீவிலும் உள்ள மிக உயர் நீதிமன்றமாகும். கேரள உயர்நீதிமன்றம் கொச்சி எர்ணாகுளத்தைத் தலைமையிடமாகக் கொண்டுள்ளது. நீதிபதி ரவீந்திரன் 2018 மே 28 அன்று பணியிலிருந்து ஓய்வு பெற்றார்.

மார்ச் 2021-இல் கொச்சியில் மத்திய நிதியமைச்சர் நிர்மலா சீதாராமன் முன்னிலையில் பாரதிய ஜனதா கட்சியில் சேர்ந்தார்.

தொழில் வாழ்க்கை 
இரவீந்திரன் 1979ஆம் ஆண்டில் எர்ணாகுளம் அரசு சட்டக் கல்லூரியில் சட்டத்தில் பட்டம் பெற்றார், 1979 திசம்பர் 16 அன்று கேரள வழக்கறிஞர் குழுமத்தில் சேர்ந்து கேரள உயர்நீதிமன்றத்தில் பயிற்சியினைத் தொடங்கினார்.   சட்டத்தின் பல்வேறு பிரிவுகளில் பயிற்சி பெற்றபோது, குருவாயூர் தேவஸ்வம் சட்ட ஆலோசகராக பணியாற்றினார்.

12 திசம்பர் 2007 அன்று கேரள உயர்நீதிமன்றத்தின் கூடுதல் நீதிபதியாக நியமிக்கப்பட்ட இவர், 9 திசம்பர் 2009 முதல் நிரந்தர நீதிபதியாகப் பதவி உயர்வு பெற்றார்.

மேற்கோள்கள் 

பாலக்காடு மாவட்ட நபர்கள்
20 ஆம் நூற்றாண்டு இந்திய வழக்கறிஞர்கள்
21-ஆம் நூற்றாண்டு இந்திய நீதிபதிகள்
மலையாள நபர்கள்
கேரளா உயர் நீதிமன்ற நீதிபதிகள்
வாழும் நபர்கள்
1956 பிறப்புகள்
தேசிய நெடுஞ்சாலை 185 (இந்தியா)

தேசிய நெடுஞ்சாலை 185 (National Highway 185 (India))(தே. நெ. 185) என்பது இந்தியாவில் அடிமாலியிலிருந்து குமிலி கட்டப்பனஅனவிலசம் வழியாகச் கேரளா குமிலி அட்டப்பள்ளம் கிராமத்தில் முடிவடையும் தேசிய நெடுஞ்சாலை ஆகும்.

வழித்தடம் 
அடிமாலி-செருதோனி-கட்டப்பனா-அனவிலசம்-குமிலி.

சந்திப்புகள் 
 அடிமாலி அருகே  முனையம்

 குமிலி அருகே  முனையம்  அடிமாலி, கல்லார்குட்டி, பனம்குட்டி, கீரிதோடு, செல்லச்சுவாடு, கரிம்பன், தடையன்பாடு, செருதோனி, இடுக்கி, கல்வாரிமவுண்ட், வாழவாரா, நிர்மலசிட்டி, வெள்ளையங்குடி, கட்டப்பனா, வள்ளக்கடவு, அனவிலாசம், வெள்ளரங்குன்னு, குமளி

மேலும் காண்க 
 தேசிய நெடுஞ்சாலை மேம்பாட்டுத் திட்டம்

மேற்கோள்கள்

வெளி இணைப்புகள் 
 திறந்தவெளி தெரு வரைபடத்தில் தே. நெ. 185

இந்திய தேசிய நெடுஞ்சாலைகள்
தேசிய நெடுஞ்சாலை 310 (இந்தியா)

தேசிய நெடுஞ்சாலை 310, (National Highway 310 (India)) பொதுவாக தே. நெ. 310 எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 10-இன் ஒரு துணைசாலையாகும். தேசிய நெடுஞ்சாலை 310 இந்தியாவின் சிக்கிம் மாநிலத்தின் வழியாகச் செல்கிறது.

வழித்தடம் 
இராணிபால், பருடுக், மென்லா, சாங்கு, செரத்தாங், நாது லா

சந்திப்புகள் 
  இராணிபால் அருகே  முனையம்.
  மென்லா அருகே தே. நெ. 717ஆ
 ஜி562 முனையம், நாது லா இந்தியா/சீனா எல்லையில் உள்ளது.

மேலும் காண்க 
 தேசிய நெடுஞ்சாலை மேம்பாட்டுத் திட்டம்

மேற்கோள்கள்

வெளி இணைப்புகள் 
 திறந்தவெளி தெரு வரைபடத்தில் தே. நெ 310

இந்திய தேசிய நெடுஞ்சாலைகள்
பியூ சா தீ ஆயுதக் குழுக்கள்

பியூ சா தீ ஆயுதக் குழுக்கள்  (Pyusawhti militias), மியான்மர் நாட்டின் அரசு இராணுவத்திற்கு ஆதரவளிக்கும்  பௌத்த மக்களின் மூன்று ஆயுதக் குழுக்கள் ஆகும்.  இந்த ஆயுதக் குழுக்கள் முன்னாள் பர்மா அதிபர் யு நூ அரசால் 1955ல் இராணுவத்திற்கு ஆதரவாகவும்,  அரசுக்கு எதிரான கிளர்ச்சிக் குழுக்களுக்கு எதிராக செயல்பட நிறுவப்பட்டது. 1958ல் ஏற்பட்ட இராணுவப் புரட்சிக்குப் பிறகு, பியூ சா தீ ஆயுதக் குழுக்களுக்கான ஆதரவை மியான்மர் இராணுவம் விலக்கிக் கொண்டது. இதனால் இந்த ஆயுதக் குழுவினர்  பாசிசத்திற்கு எதிரான மக்கள் விடுதலைக் குழு அரசியல்வாதிகளுக்கு ஆதரவு அளித்தனர்.  இந்த ஆயுதக் குழுவினரை மக்களின் போராளிகள் என அழைக்கப்பட்டனர்.கிளர்ச்சிப் படைகளின் தாக்குதல்களுக்கு ஆளான இந்த ஆயுதக் குழுக்கள்  தங்கள் அமைப்பின் பெயரை மியான்மர் மக்கள் பாதுகாப்புப் படைகள்  என மாற்றிக் கொண்டனர். இந்த ஆயுதக் குழுவினர் மியான்மர் இராணுவத்திற்கு ஆதரவாகவும்: போராளிக் குழுக்களுக்கு எதிராகவும் போரிடுகிறது.

மேற்கோள்கள்

வெளி இணைப்புகள்

 Crisis Group report on Pyusawhti militias

மியான்மார்
மியான்மர் தேசிய ஒற்றுமை அரசாங்கம்

மியான்மர் தேசிய ஒற்றுமை அரசாங்கம் (National Unity Government of the Republic of the Union of Myanmar), 2021 மியான்மர் இராணுவப் புரட்சி காரணமாக மக்களால் தேர்ந்தெடுக்கப்பட்ட பிரதிநிதிகள் நிறுவிய அரசாங்கம் கலைக்கப்பட்டது. இதனால் மியான்மரின் நாடு கடந்த அரசாங்கம் நிறுவப்பட்டது. இந்த நாடு கடந்த அரசாங்கத்திற்கு ஐரோப்பிய நாடாளுமன்றம் அங்கீகாரம் வழங்கியுள்ளது.  இந்த நாடு கடந்த அரசாங்கத்தில் மியான்மரின் முன்னாள் நாடாளுமன்ற உறுப்பினர்கள், மக்கள் ஆயுதக் குழுக்கள் மற்றும் அரசியல் கட்சிகள் ஆதரவு அளிக்கிறது.இந்த ஒற்றுமை அரசாங்கத்தின் தலைநகரம் எங்கு செயல்படுகிறது என்பதை இன்னும் அறிவிக்கப்படவில்லை. இருப்பினும் மியான்மரின் தொலைதூரப் பகுதியில் தலைநகரம் செயல்படலாம் என அனுமானிக்கப்படுகிறது.  

இராணுவத்தின் மியான்மர் அரசு நிர்வாகக் குழுவானது, நாடு கடந்த அரசாங்கமான மியான்மர் தேசிய ஒற்றுமை அரசாங்கத்தை சட்டவிரோதமானது என்றும் தீவிரவாத அமைப்பு என்றும் அறிவித்துள்ளது.இதனிடையே மியான்மர் தேசிய ஒற்றுமை அரசாங்கமானது, மியான்மர்  இராணுவத்தை தீவிரவாத அமைப்பு என்று அறிவித்துள்ளது.  

மே 2021ல் மியான்மரின் நாடு கடந்த அரசாங்கம்,   மியான்மர் மக்கள் பாதுகாப்புப் படையை நிறுவி செப்டம்பர் 2021 முதல் மியான்மர் இராணுவ ஆட்சிக்கு எதிராகப் போராடி வருகிறது. 

செப்டம்பர் 2021ல் மியான்மர் தேசிய ஒற்றுமை அரசாங்கம் தனது பிரதிநிதிகளின் அலுவலகங்களை அமெரிக்க ஐக்கிய நாடுகள், ஐக்கிய இராச்சியம்,  நார்வே, பிரான்சு, ஆஸ்திரியா மற்றும் தென் கொரியாவில் அமைத்துள்ளது..

அரசாங்கத்தின் நிர்வாகிகள்

இதனையும் காண்க
 மியான்மர் மக்கள் பாதுகாப்புப் படைகள்
  2021 மியான்மர் இராணுவப் புரட்சி 
 மியான்மர் உள்நாட்டுப் போர் (2021-தற்போது வரை)
  மியான்மர் அரசு நிர்வாகக் குழு

மேற்கோள்கள்

மேலும் படிக்க

மியான்மார்
நாடு கடந்த அரசுகள்
பாத்தாங்காரி ஆறு

பாத்தாங்காரி ஆறு (ஆங்கிலம்: Batang Hari River; இந்தோனேசியம்: Sungai Batanghari; Djambi-rivier) என்பது இந்தோனேசியத் தலைநகர் ஜகார்த்தாவின் வடமேற்கில் உள்ள ஆறாகும். 

இந்தோனேசியாவில் மிக நீளமான ஆறு என அறியப்படும் இந்த ஆறு, சுமார் 600 கிலோமீட்டர்கள் (370 மைல்) நீளம் கொண்டது. இந்தோனேசிய வரலாற்றில் தடம் பதிக்கும் ஆறுகளில் இந்த ஆறும் ஒன்றாகும்.

நீரியல்

இந்த ஆறானது, மேற்கு சுமாத்திராவில் (West Sumatra Province), மினாங்கபாவு மக்களின் தாயகமாக விளங்கும் மினாங்கபாவு பெருநிலத்தில் (Minangkabau Highlands) உருவாகிறது. பின்னர் அது ஜாம்பி பிரிவின் (Jambi Province) வழியாக சுமாத்திராவின் கிழக்கு கடற்கரையில் பாய்கிறது. 

பின்னர் இந்த ஆறு, கிழக்கு தஞ்சோங் ஜாபூங் மாநிலத்தின் (East Tanjung Jabung Regency) நிப்பா பாஞ்சாங் மாவட்டத்தில் (Nipah Panjang District) கடலை அடைகிறது. ஆசிய நெடுஞ்சாலை 25 () ஜாம்பி நகரில் ஆற்றைக் கடந்து செல்கிறது. இந்த நகரம் ஆற்றின் முகப்பில் இருந்து சிறிது தொலைவில் அமைந்துள்ளது. 

மீன்பிடித்தல், போக்குவரத்து, சுரங்கத் தொழில் மற்றும் தனிப்பட்ட பயன்பாட்டிற்காக உள்ளூர் மக்களால் பாத்தாங்காரி ஆறு பயன்படுத்தப்படுகிறது.

புவியியல்

இந்த ஆறு சுமாத்திராவின் மத்தியப் பகுதியில் பாய்கிறது. இந்தப் பகுதி வெப்பமண்டல மழைக்காடு காலநிலையைக் கொண்டுள்ளது (கோப்பன்-கீகர் காலநிலை வகைப்பாட்டில் Af என குறிப்பிடப்படுகிறது). 

இப்பகுதியில் ஓர் ஆண்டின் சராசரி வெப்பநிலை 23 °C (73 °F) என பதிவாகி உள்ளது. 

 வெப்பமான மாதம் ஏப்ரல்; சராசரி வெப்பநிலை சுமார் 24 °C (75 °F);  
 குளிரான மாதம் சனவரி; சராசரி வெப்பநிலை 22 °C (72 °F);  
 சராசரி ஆண்டு மழைப்பொழிவு 2383–3183 மிமீ; 

சராசரியாக 344 மிமீ (13.5 அங்குலம்) மழைப் பொழிவுடன் டிசம்பர் மாதத்தில் அதிக மழை பெய்யும்; மேலும் 90 மிமீ மழைப் பொழிவுடன் மிக வறட்சியான மாதம் ஆகத்து மாதம் ஆகும்.[10]

மேற்கோள்கள்

வெளி இணைப்புகள்

இந்தோனேசியாவின் புவியியல்
இந்தோனேசிய ஆறுகள்
கோட்டத்தற, பாலக்காடு

கோட்டத்தற (Kottathara, Palakkad) என்பது இந்தியாவின் கேரள மாநிலம் பாலக்காடு மாவட்டத்தில் உள்ள சோலையூர் கிராம ஊராட்சியில் உள்ள ஒரு சிற்றூர் ஆகும். அட்டப்பாடி தாலுகா உருவாவதற்கு முன்பு இது மண்ணார்க்காடு தாலுகாவின் ஒரு பகுதியாக இருந்தது.

மக்கள்வகைப்பாடு 
2011 மக்கள் தொகை கணக்கெடுப்பின்படி, கோட்டத்தற கிராமத்தில் 2,791 குடும்பங்கள் வசிக்கின்றனர். இதன் மொத்த மக்கள் தொகை 10,195 ஆகும். இதில் ஆண்களின் எண்ணிக்கை 5,072 என்றும், பெண்களின் எண்ணிக்கை 5,123 என்றும் உள்ளது. கோட்டத்தற கிராமத்தின் பரப்பளவு 72.2 சதுர கி.மீ (27.9 சதுர மைல்) ஆகும். மக்கள் தொகையில் 9.4% பேர் 6 வயதுக்குட்பட்டவர்கள். கோட்டத்தற கிராம மக்களின் சராசரி எழுத்தறிவு விகிதம் 70.9% ஆகும். இது மாநில சராசரியான 94% ஐ  ஒப்பிடும்போது  குறைவாகும். இதில் ஆண்களின் கல்வியறிவு 76.6% என்றும் பெண்களின் கல்வியறிவு 65.3% என்றும் உள்ளது.

மேற்கோள்கள் 

பாலக்காடு மாவட்டத்திலுள்ள கிராமங்கள்
Coordinates on Wikidata
ஜாம்பி மாநகரம்

ஜாம்பி  மாநகரம் (ஆங்கிலம்: Jambi City இந்தோனேசியம்: Kota Jambi) என்பது இந்தோனேசியா, ஜாம்பி பிரிவின் (Jambi Province) தலைநகரம் மற்றும் மிகப்பெரிய நகரமாகும். சுமாத்திரா தீவில் அமைந்துள்ள இந்த மாநகரம் பாத்தாங்காரி ஆற்றின் பரபரப்பான துறைமுகமாகவும் செம்பனை மற்றும் ரப்பர் உற்பத்தி மையமாகவும் விளங்குகிறது.

இந்த நகரம், பண்டைய சிறீவிஜய இராச்சியத்தின் முவாரோ ஜாம்பி ஆலய வளாகத்தின் இடிபாடுகளிலிருந்து 26 கிமீ (16 மைல்) தொலைவில் அமைந்துள்ளது.

பொது

ஜாம்பி மாநகரமே முவாரோ ஜாம்பி குறு மாநிலத்தில் (Muaro Jambi Regency)  உள்ள ஓர் இடமாகும். ஜாம்பி மாநகரத்திற்கு சுல்தான் தாகா வானூர்தி நிலையம் (Sultan Thaha Airport) சேவை செய்கிறது. இந்த மாநகரத்திற்கு அருகில் உள்ள நகரங்களும் கிராமங்களும்:

 மெண்டாலோ (9.4 கிமீ)
 கினாத்தி (7.6 கிமீ) 
 பாடாங் (8.3 கிமீ)
 தஞ்சோங் ஜொகூர் (3.2 கிமீ)
 பால் மேரா (5.9 கிமீ)
 முவாரா கும்பே (3.6 கிமீ)

புவியியல்

ஜாம்பி மாநகரின் மொத்த நிலப்பரப்பு 169.887 கிமீ2 (66 சதுர மைல்) ஆகும். ஜாம்பி மாநகரம் தென்மேற்கு சுமாத்திரா படுகையில் அமைந்துள்ளது. 

இது கிழக்கு சுமாத்திராவில் ஒரு தாழ்வான பகுதி. 1,700 கிமீ (1,056 மைல்) நீளம் கொண்ட பாத்தாங்காரி ஆற்றின் ஒரு பகுதி, ஜாம்பி நகரத்தின் வழியாகச் செல்கிறது.

மக்கள்தொகையியல்

2020-ஆம் ஆண்டில் இந்த நகரத்தில் 606,200 மக்கள் (ஜாம்பி பிரிவின் மக்கள் தொகையில் 17%) வாழ்கின்றனர். 

2023-ஆம் ஆண்டின் நடுப்பகுதியில் மக்கள் தொகை 627,774 (பெண்கள் 315,855; ஆண்கள் 315,911) என அதிகாரப்பூர்வ மதிப்பீடு அறிவிக்கிறது. 

ஜாம்பி பிரிவில் இந்த ஜாம்பி மாநகரமே அதிக மக்கள்தொகை கொண்ட நகரமாகும்;[1] மிகவும் மாறுபட்ட மற்றும் பல இனங்களைக் கொண்டுள்ளது.

 ஜாம்பி மலாய்க்காரர்கள் (27.84%)
 ஜாவானியர்கள் (22.05%)
 மினாங்கபாவு மக்கள் (12.64%)
 மலாய்க்காரர்கள் (11.47%)
 இந்தோனேசிய சீனர்கள் (6.82%)
 பத்தாக் மக்கள் (6.62%) 
 சுந்தானிய மக்கள் (4.47%)
 பூகிஸ் மக்கள் (2.03%)

இரட்டை நகரங்கள் - சகோதர நகரங்கள்
ஜாம்பி மநகரத்தின் சகோதர நகரங்கள்

  குப்பாங், இந்தோனேசியா
  எர்மேரா, கிழக்கு திமோர்
  ஐனாரோ, கிழக்கு திமோர்
  கூலிம், மலேசியா

மேலும் காண்க
 இந்தோனேசிய நகரங்களின் பட்டியல்

மேற்கோள்கள்

வெளி இணைப்புகள்

Official site
Provinsi Jambi
Sarolangun 
Kabar Jambi
Merangin
Tv Jambi 
Berita Jambi Terkini
Informasi Jambi
Perhitungan
Berita Jambi
Muaro Jambi

இந்தோனேசிய நகரங்கள்
சுமாத்திரா நகரங்கள்‎
தேசிய நெடுஞ்சாலை 717ஆ (இந்தியா)

தேசிய நெடுஞ்சாலை 717ஆ, National Highway 717B (India)) பொதுவாக தே. நெ. 717ஆ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 17-இன் இரண்டாம் நிலை துணைச்சாலையாகும். தேசிய நெடுஞ்சாலை-717ஆ இந்தியாவின் சிக்கிம் மாநிலத்தின் வழியாகச் செல்கிறது. தேசிய நெடுஞ்சாலைகள் மற்றும் உள்கட்டமைப்பு மேம்பாட்டு வாரியம் இந்த நெடுஞ்சாலையை நிறுவிப் பராமரித்து வருகிறது.

வழித்தடம் 
தே. நெ. 717ஆ சிக்கிம் மாநிலத்தில் உள்ள ரெனாக், ரோங்லி, ஜுலுக், சுஜென்பேரி, மென்லா, செரத்தாங் ஆகிய நகரங்களை இணைக்கிறது.

சந்திப்புகள் 
  ரெனாக் அருகே  முனையம்.
  மென்லா அருகே, ஷெரத்தாங்.

மேலும் காண்க 
 தேசிய நெடுஞ்சாலை 717அ (இந்தியா)

மேற்கோள்கள்

வெளி இணைப்புகள் 

 திறந்தவெளி தெரு வரைபடத்தில் தே. நெ. 717ஆ

இந்திய தேசிய நெடுஞ்சாலைகள்
தேசிய நெடுஞ்சாலை 717அ (இந்தியா)

தேசிய நெடுஞ்சாலை 717அ, பொதுவாக தே. நெ. 717அ எனக் குறிப்பிடப்படுகிறது. இது இந்தியாவின் தேசிய நெடுஞ்சாலையாகும். இது இந்திய அரசின் சாலைப் போக்குவரத்து மற்றும் நெடுஞ்சாலை அமைச்சகத்தின் பாரத்மாலா பரியோஜனா திட்டத்தின் ஒரு பகுதியாகும். தேசிய நெடுஞ்சாலை 717அ தேசிய நெடுஞ்சாலை 17-இல் பாக்ராகோட்டில் தொடங்கி கேங்டாக்கில் முடிவடைகிறது. தே. நெ-717அ இந்தியாவின் மேற்கு வங்காளம், சிக்கிம் மாநிலங்கள் வழியாகச் செல்கிறது. இது மேற்கு வங்காளத்தின் ஜல்பைகுரி மாவட்டம், கலிம்போங் மாவட்டம், சிக்கிமில் உள்ள பாக்யோங் மாவட்டம், கேங்டாக் மாவட்டம் ஆகிய மாவட்டங்கள் வழியாகச் செல்கிறது. தேசிய நெடுஞ்சாலைகள் மற்றும் உள்கட்டமைப்பு மேம்பாட்டு வாரியம் இந்த நெடுஞ்சாலையை நிறுவி பராமரித்து வருகிறது.

வழித்தடம் 

 மேற்கு வங்காளம்

பாக்ராகோட்-லாபா-அல்காரா-பெடோங்-கட்டாரே-மேற்கு வங்கம் சிக்கிம் ரேஷி எல்லை.

 சிக்கிம்

மேற்கு வங்காள சிக்கிம் ரேஷி எல்லை-ரெனாக்-ரோரதாங்-பாக்யோங் விமான நிலையம்-பாக்யோன் பஜார்-ராணிபூல்-கேங்டாக்.

சந்திப்புகள் 

  பாக்ராகோட் அருகே  முனையம்
  ரெனாக் அருகே  முனையம்
  கேங்டாக் அருகே  முனையம்

மேலும் காண்க 

 இந்தியாவின் தேசிய நெடுஞ்சாலைகளின் பட்டியல்
 மாநில வாரியாக இந்தியாவில் உள்ள தேசிய நெடுஞ்சாலைகளின் பட்டியல்

மேற்கோள்கள்

வெளி இணைப்புகள் 

 திறந்தவெளி தெரு வரைபடத்தில் NH 717A

இந்திய தேசிய நெடுஞ்சாலைகள்
சிறிநகர் தொடருந்து நிலையம்

சிறிநகர் தொடருந்து நிலையம் (Srinagar railway station), இந்தியாவின்  சம்மு காசுமீர் (ஒன்றியப் பகுதி)யின் தலைநகரான சிறிநகரில் அமைந்துள்ளது.  இது ஜம்மு-பாரமுல்லா செல்லும் ஒற்றை அகல இருப்புப் பாதையில் உள்ளது.  ஃபிரோஸ்பூர்  இரயில்வே கோட்டத்தில் அமைந்த இத்தொடருந்து நிலையம் இது மூன்று நடைமேடைகள் கொண்டது. இந்த இருப்புப் பாதை முற்றிலும் மின்சாரமயமாக்கப்பட்டுள்ளது. இந்நிலையம் தால் ஏரி அருகே உள்ள லால் சௌக்கிலிருந்து 8 கிலோ மீட்டர் தொலைவில் உள்ளது.  ஜம்மு-பாரமுல்லா இருப்புப் பாதைப்  பணிகள் முடிவடைந்த பிறகு சிறிநகர் தொடருந்து நிலையம், ஜம்மு, தில்லி, சண்டிகர் போன்ற நகரங்களுடன் இணைக்கப்படும்.

தொடருந்து வகைகள்
சிறிநகர் தொடருந்து நிலையத்திலிருந்து 2 மெயில்\விரைவு வண்டிகள், 1 மெமு ரயில் மற்றும் 18   DMU இரயில்கள் செல்கிறது.

செல்லும் நகரங்கள்
பாரமுல்லா, அனந்தநாக், பட்காம், பனிஹால், இராம்பன் (சங்கல்தன்), உதம்பூர் நகரங்களுக்கு செல்லும் தொடருந்துகள் சிறிநகர் வழியாக இயக்கப்படுகிறது.

படக்காட்சிகள்

இதனையும் காண்க
 ஜம்மு-பாரமுல்லா இருப்புப் பாதை
 ஜம்மு-பூஞ்ச் இருப்புப் பாதை

மேற்கோள்கள்

வெளி இணைப்புகள்
 Srinagar Railway Station

ஜம்மு காஷ்மீரில் போக்குவரத்து
சிறீநகர் மாவட்டம்
அனந்தநாக் தொடருந்து நிலையம்

அனந்தநாக் தொடருந்து நிலையம் (Anantnag Railway Station), இந்தியாவின் சம்மு காசுமீர் (ஒன்றியப் பகுதி)யில் அமைந்த அனந்தநாக்  நகரத்தில் உள்ளது. இந்த இரயில் நிலையம் கடல் மட்டத்திலிருந்து 1,599.89 மீட்டர்கள் (5,249 அடி)  உயரத்தில் அமைந்துள்ளது. இந்நிலையம் அனந்தநாக்கிலிருந்து 5.2 கிலோ மீட்டர் தொலைவில் உள்ளது. இது  வடக்கு இரயில்வேயின் .  ஃபிரோஸ்பூர்  இரயில்வே கோட்டத்தில்  உள்ளது. இந்நிலையம் இரண்டு நடைமேடைகள் கொண்டுள்ளது.  அமர்நாத் கோயில் செல்லும் பக்தர்கள் இந்த அனந்தநாக் தொடருந்து நிலையத்தில் இறங்கிப் பயணிக்கலாம்.

தற்போது அனந்தநாக் தொடருந்து நிலையத்திலிருந்து  பாரமுல்லா, சிறிநகர், பட்காம், பனிஹால், இராம்பன் (சங்கல்தன்), உதம்பூர் நகரங்களுக்கு  தொடருந்துகள் இயக்கப்படுகிறது.

ஜம்மு-பாரமுல்லா இருப்புப் பாதைப்  பணிகள் முடிவடைந்த பிறகு அனந்தநாக் தொடருந்து நிலையத்திலிருந்து  ஜம்மு, தில்லி, சண்டிகர் போன்ற நகரங்களுடன் தொடருந்துகள் மூலம் இணைக்கப்படும்.

இதனையும் காண்க
 சிறிநகர் தொடருந்து நிலையம்
 ஜம்மு-பாரமுல்லா இருப்புப் பாதை
 ஜம்மு-பூஞ்ச் இருப்புப் பாதை

மேற்கோள்கள்

ஜம்மு காஷ்மீரில் போக்குவரத்து
அனந்தநாக் மாவட்டம்
பாரமுல்லா தொடருந்து நிலையம்

பாரமுல்லா தொடருந்து நிலையம் (Baramulla Railway Station) இந்தியாவின்  சம்மு காசுமீர் (ஒன்றியப் பகுதி)யில் உள்ள பாரமுல்லா நகரத்திலிருந்து 5 கிலோ மீட்டர் தொலைவில், கடல் மட்டத்திலிருந்து  1593 மீட்டர்  (5226 அடி). உயரத்தில் அமைந்துள்ளது. 130 கிலோ மீட்டர் நீளமுள்ள இருப்புப் பாதை மூலம் பாரமுல்லா-பனிஹால் தொடருந்து நிலையங்கள் சிறிநகர் தொடருந்து நிலையம் வழியாக இணைக்கப்பட்டுள்ளது.  வடக்கு இரயில்வேயின் ஃபிரோஸ்பூர்  இரயில்வே கோட்டத்தில் அமைந்த இத்தொடருந்து நிலையம் 2 நடைமேடைகள் கொண்டது.  

ஜம்மு காஷ்மீரின் வடக்கில் உள்ள குப்வாரா நகரத்துடன் பாரமுல்லா தொடருந்து நிலையத்தை இணைக்கும் பணிகள் நடைபெற்று வருகிறது.

பாரமுல்லா தொடருந்து நிலையத்திலிருந்து சிறிநகர், பட்காம், பனிஹால், இராம்பன் (சங்கல்தன்), நகரங்களுக்கு தொடருந்துகள் செல்கிறது.

இதனையும் காண்க
 ஜம்மு-பாரமுல்லா இருப்புப் பாதை
 ஜம்மு-பூஞ்ச் இருப்புப் பாதை

மேற்கோள்கள்

ஜம்மு காஷ்மீரில் போக்குவரத்து
பாரமுல்லா மாவட்டம்
ஜால்னா சட்டமன்றத் தொகுதி

ஜால்னா சட்டமன்றத் தொகுதி (Jalna Assembly constituency) என்பது மேற்கு இந்தியாவில் உள்ள மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது ஜால்னா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது ஜால்னா மாவட்டத்தில் உள்ளது.

சட்டமன்ற உறுப்பினர்கள்

தேர்தல் முடிவுகள்

2024

வெளியிணைப்புகள்
இந்திய தேர்தல் ஆணையம்

மேற்கோள்கள்
 மகாராட்டிர சட்டமன்றத் தொகுதிகள்
மகாராட்டிர அரசியல்